Návrh

Zákon
z.........2009,

ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z., zákona č. 324/2007 Z. z. a zákona č. 54/2009 Z. z. sa mení a dopĺňa takto:

1. V § 17 ods. 8 druhá veta znie: „Do celkovej sumy dlhu obce alebo vyššieho územného celku sa nezapočítavajú záväzky z návratných zdrojov financovania prijatých na zabezpečenie predfinancovania realizácie spoločných programov Slovenskej republiky a Európskej únie, operačných  programov spadajúcich do cieľa Európska územná spolupráca a programov financovaných na základe  medzinárodných zmlúv o poskytnutí grantu uzatvorených medzi Slovenskou republikou a inými štátmi.“.

2. Poznámka pod čiarou k odkazu 23aa sa vypúšťa.

3. V § 17a ods. 1 sa slová „uskutočňovaní postupov“ nahrádzajú slovami „zadávaní koncesie na stavebné práce a koncesie na služby“.

4. Poznámka pod čiarou k odkazu 23a znie: 

    „23a) § 15 zákona č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 503/2009 Z. z.“.

5. V § 17a odseky 2 až 4 znejú: 

	„(2) Obec, vyšší územný celok a nimi zriadené a založené právnické osoby oznamujú ministerstvu financií vyhlásenie koncesie na stavebné práce a koncesie na služby podľa osobitného predpisu23a) a predkladajú ministerstvu financií návrh koncesnej zmluvy pred jej uzavretím.

	(3) Vyšší územný celok a ním zriadené a založené právnické osoby postupujú podľa odseku 2, ak hodnota koncesie podľa odseku 2 alebo hodnota koncesie podľa návrhu koncesnej zmluvy sa rovná, alebo je vyššia ako 4 845 000 eur.

    (4) Obec a ňou zriadené a založené právnické osoby postupujú podľa odseku 2, ak hodnota koncesie podľa odseku 2 alebo hodnota koncesie podľa návrhu koncesnej zmluvy sa rovná, alebo prevyšuje pri obciach  
a)	s počtom obyvateľov do 1000                                                                             581 000 eur,
b)	s počtom obyvateľov od 1001 do 3000                                                               968 000 eur,
c)	s počtom obyvateľov od 3001 do 5000                                                            1 694 000 eur,
d)	s počtom obyvateľov od 5001 do 10000                                                          2 420 500 eur,
e)	s počtom obyvateľov od 10001 do 50000                                                        3 147 000 eur,
f)	s počtom obyvateľov od 50001 do 100000                                                      3 631 500 eur,
g)	s počtom obyvateľov nad 100000                                                                 4 845 000 eur.“.

6. V § 17a ods. 5 sa za  slovo „stanovisko“ vkladá slovo „najmä“ a za slovo „vykazovanie“ sa vkladajú slová „schodku a“.

7. V § 17a odsek 8 znie:

    „(8) Obec, vyšší územný celok a nimi zriadené a založené právnické osoby predkladajú na žiadosť ministerstva financií aj ďalšie údaje potrebné na účely hodnotenia a vykazovania schodku a dlhu verejnej správy a údaje o príprave a realizácii koncesie na stavebné práce a koncesie na služby.“.

8. V § 20 sa slová „500 000 Sk“ nahrádzajú slovami „16 590 eur“.

Čl. II
Tento zákon nadobúda účinnosť 1. júla 2010.